TVØROYRAR KOMMUNA LEITAR EFTIR LEIÐARA TIL UNGDÓMSHÚSIÐ PAKKHÚS 4 AT BYRJA 1. JANUAR 2022. Pakkhús 4 er staðið har børn og ung møtast fyri at hugna sær og hitta onnur í einum umhvørvi skipa eftir SSP samstarvinum. Her kunnu ung spæla spøl, læra ymiskt handaligt, spæla tónleik, luttaka í skeiðvirksemi, verkætlanum og mangt annað. ~Meira kann lesast um SSP her Ungdómshúsið PH4 er í støðugari menning, og verður tú sum leiðari at mynda gongdina í ungdómshúsinum. PH4 rúmar øll ung á Tvøroyri, við samstarvi við tey ungu um at menna teirra hugskot, geva íblástur til verkætlanir, ið kunna blíva verðuligar. -Kommunan ynskir støðugt at menna og víðka um innihaldið og virksemið í ungdómshúsinum, og verður tú sum leiðari við til at skipa fyri hesum. Sum leiðari hevur tú dagliga samskiftið við tey ungu, og myndar húsið úteftir. ~Meira kann lesast um ungdómshúsið PH4 her Útbúgving, royndir og førleikar: · viðkomandi útbúgving, kann vera ein fyrimunur, men ikki ein treyt · er blíð-/ur, fyrikomandi, nærlagdur-/nærløgd, røkin, álítandi og góð samstarvsevnir · hug, evni og dáma væl at arbeiða við børnum og ungum · hevur hugsjónir og áhuga innan ungdómsarbeiði · royndir innan ungdómsarbeiði er ein fyrimunur · skapa tryggleika og hava virðing og umsorgan fyri tí einstaka · skipa fyri tiltøkum, ið hóska til ymisku aldursbólkarnar · hava áhuga í, og vera opin fyri, einum fjølbroyttum gerandisdegi · at samstarva um nýggj hugskot, børnunum at frama · at virka fyri, at reglugerðir viðv. trygd, reinføri og ruddiligheit kring húsið verða yvirhildnar · kunna arbeiða sjálvstøðugt, taka avgerðir og duga væl at samskifta við børn og vaksin · ábyrgd av dagliga rakstirnum og fíggjarstýring Ungdómshúsið kann m. a. bjóða: · eitt spennandi og fjølbroytt starv við nógvum avbjóðingum · ein gerandisdag í hugnaligum hølum í søguligum nærumhvørvi · umframt leiðaran, er hjálparfólk knýtt at ungdómshúsinum Setanar- og lønarviðurskifti: · talan er um fast starv frá 1. januar 2022, ella skjótast gjørligt · talan er um starvstíð 1.0 svarandi til 39 tímar um vikuna-leiðarin skal tola at arbeiða um kvøldi og um vikuskiftir · starvið verður lønt sambært sáttmála millum KAF og Starvsmannafelagið, flokk. 6 · tilvísing til kommunustjóran Umsókn: Umsóknin saman við prógvum, CV og møguligum viðmælum, v. m., skulu vera Tvøroyrar kommunu í hendi í seinasta lagi mánadagin 20. desember 2021 kl. 12.00. ~revsiváttan kann verða umbiðin til setanarsamrøðuna Fleiri upplýsingar um starvið fáast við at venda sær til Fróða Mortensen, kommunustjóra á telefon 611085. Pakkhús 4 er opið 4 gerandisdagar um vikuna (Mán.-Tórs.) frá kl. 13.00 til 18.00 fyri yngri børnum, og frá kl. 19.00 til 23.00 fyri teimum eldru børnunum. Ynskið er tó framyvir at skipa fyri tiltøkum um vikuskifti fyri tey størri børnini, og verður leiðarin við til at seta hetta á skrá.